《余鼓琴山中常恨无知音者钟期既遇奏流水以何惭乃借大镛韵赋诗一首以写琴中之趣并奉诸君一笑云尔》
元代·邓雅

天风萧萧吹树林，石泉泠泠清我心。呼儿洒埽旧茅屋，坐石拂我焦桐琴。

钟期自可听流水，季子何用誇黄金。故人于我喜同调，为君弹作苍龙吟。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。